
	[bookmark: nev]SZABÓ ALBERT
Biztonság és Védelempolitika
BSc, 6. félév
Nemzeti Közszolgálati Egyetem
Hadtudományi és Honvédtisztképző Kar
	






Témavezető:
	Csiki Tamás
tudományos munkatárs,  Stratégiai Védelmi Kutató Központ




Az Egyesült Államok és a "sequestration" folyamat stratégiai és költségvetési jövőképe 2014-ben

Jelen dolgozat az Obama adminisztráció védelmi tervezési és költségvetési tapasztalatai alapján három pilléren keresztül mutatja be (i) az Egyesült Államok védelmi képességeinek költségvetési vitáit, (ii) stratégai percepcióit és (iii) a jelenlegi haderő képességei változásának 2014-es és 2015-ös tendenciáit. Az első pillér az Egyesült Államok védelempolitikai stratégiai dokumentumait tekinti át, átfogó képet adva arról, hogy a költségvetési nehézségek miként befolyásolták az ország stratégiai gondolkodásának prioritásait és esetleges hirtelen „kiigazításait”. A dolgozat második része az Egyesült Államok védelmi költségvetésének belső eloszlásáról, valamint a védelmi kiadásoknak csökkentésének is keretet adó költségvetési vita bemutatásáról szól. A fejezet központi kérdéseként jelenik meg az Egyesült Államok költségvetésének hosszú távú finanszírozhatósága, ennek kapcsán kerül bemutatásra a költségvetési zárolás (seqestration) folyamata, annak okai és következményei. A dolgozat fontos elemzési keretét képezi az elmúlt pénzügyi évek összehasonlítása, ahol látványosan megjelennek a Pentagon kiadásainak törésvonalai. A dolgozat utolsó fejezete az Obama adminisztráció védelmi minisztereinek haderő-csökkentő intézkedéseit vizsgálja, bemutatva azokat a beszerzési és modernizációs programokat, amelyek az egyes politikai szereplőknél akadályoztatásra, illetve késleltetésre kerültek. Végezetül pedig a dolgozat alapos elemzést nyújt a 2014-es és 2015-ös évben várható katonai modernizációs és beszerzési folyamatokról. Továbbá a dolgozat egészében vizsgált kérdések között szerepel az Egyesült Államok védelempolitikájában bekövetkező súlypontváltás dilemmája, amelyet erősít a forrásszűkösségből eredő bizonytalanság, nem utolsó sorban pedig az ország nemzetközi ambíciószintjének változásából eredő kérdések.



